TV-Gids vir Maandag 4 Januarie 2016
JY LEES NOU TV-Gids vir Maandag 4 Januarie 2016
Hier is wat om vandag te kyk:
16:30 Op die Spyskaart (VIA):Sjef Rayno Adlam van The Sands restaurant in Sandton moet die moeilike besluit maak om te kies wie van die twee deelnemers se gereg op sy spyskaart gaan verskyn. Amori staan reg om te help.
17:30 Roer! (kykNET): Ons word gasvry onthaal deur die bekende akteurspaar, Zak en Magda. Hierdie twee maak 'n gedugte span op die verhoog en ook in die kombuis.
18:00 Suidooster (kykNET): Michelle se raad aan Tim begin vrugte afwerp, want dit lyk of Nicole hom uiteindelik raaksien. Mymoena se geheim bereik sy vervaldatum en AB dring aan om die waarheid te weet.
18:30 Villa Rosa (kykNET): Verskeie mense reik uit na Carina, maar sy wil alleen gelaat word. Vicky is oorweldig met Louw terug en Marius weg, maar Stef kom tot haar hulp. Kotie probeer haar tatoe red.
18:30 7de Laan (SABC2): Gaan Altus Paula se droom om met 'n familie te begin, bewaarheid? Oubaas beplan 'n groot verrassing vir Hilda.
18:30 I can do that (M-Net): 'n Lekker pret speletjiesprogram met die komediant en akteur Marlon Wayans aan die stuur van sake.
19:30 Binnelanders (kykNET): Die Jonkers kan beslis nie saam werk nie. At besluit om Adler te konfronteer. Steve maak 'n bekentenis aan Ivanka. Pippa is bekommerd oor Rian se geesdrif en 'n sterk bewoorde waarskuwing word aan At gerig.
20:00 Reis na Gister (kykNET): Annie Malan is nie net 'n bekende op Suid-Afrikaanse televisieskerms nie, maar sy is ook 'n beroepsvrou en sy word gereeld opgemerk by belangrike sosiale geleenthede. Jak besoek haar geboortestad, Pretoria.
20:30 Die Munisipaliteit van Gwarra-Gwarra (KykNET): Die top-bestuur van die Munisipaliteit gaan na 'n bosberaad. Daar raak burgermeester Mev Feruarie getrek saam met meneer Joe Hall, en die twee maak amok by die imbizo. Hulle word gearresteer vir rusverstoring en dronkenskap.